Up-598/03
Datum: 2005-03-08T00:00:00.000+01:00
ecli: ECLI:SI:USRS:2005:Up.598.03
vrsta: posamični akt
zadeva: ustavna pritožba
objavljeno: Neobjavljeno | 08.03.2005
dokument: US24426
akt: Ustavna pritožba A. A. zoper sodbo Vrhovnega sodišča št. I Ips 22/2003 z dne 12. 6. 2003 v zvezi s sodbo Višjega sodišča v Mariboru št. Kp 964/2002 z dne 3. 10. 2002 in s sodbo Okrožnega sodišča v Murski Soboti št. K 148/99 z dne 6. 6. 2002
resitev: zavrženje
izrek: Ustavna pritožba A. A. zoper sodbo Vrhovnega sodišča št. I Ips 22/2003 z dne 12. 6. 2003 v zvezi s sodbo Višjega sodišča v Mariboru št. Kp 964/2002 z dne 3. 10. 2002 in s sodbo Okrožnega sodišča v Murski Soboti št. K 148/99 z dne 6. 6. 2002 se zavrže.
stavek: Ker je bila pogojna obsodba, ki je bila pritožniku izrečena z izpodbijanimi sodbami, že izbrisana iz kazenske evidence, Ustavno sodišče ugotavlja, da po zakonu pritožnik velja za neobsojenega. Zato morebitna ugoditev ustavni pritožbi ne bi mogla izboljšati pritožnikovega pravnega položaja. Ker torej pritožnik ne izkazuje pravnega interesa, je bilo Ustavno sodišče ustavno pritožbo zavrglo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
podlaga: Člen 50.1, 55.1, Zakon o Ustavnem sodišču [ZUstS]
datum_vloge: 2003-09-07T22:00:00.000Z
datum_odlocitve: 2005-03-07T23:00:00.000Z

# Up-598/03-9

# 8. 3. 2005

## SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. Z., na seji senata dne 24. februarja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba A. A. zoper sodbo Vrhovnega sodišča št. I Ips 22/2003 z dne 12. 6. 2003 v zvezi s sodbo Višjega sodišča v Mariboru št. Kp 964/2002 z dne 3. 10. 2002 in s sodbo Okrožnega sodišča v Murski Soboti št. K 148/99 z dne 6. 6. 2002 se zavrže.

## OBRAZLOŽITEV

Pritožnik je bil z izpodbijanimi sodbami spoznan za krivega kaznivega dejanja lahke telesne poškodbe po prvem odstavku 133. člena Kazenskega zakonika (Uradni list RS, št. 63/94 in nasl. – KZ). Izrečena mu je bila pogojna obsodba, v kateri mu je sodišče v okviru preizkusne dobe enega leta določilo kazen treh mesecev zapora.

Pritožnik v ustavni pritožbi zatrjuje napačno uporabo procesnega prava in kršitev prvega odstavka 23. člena Ustave.

Po prvem odstavku 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Eden od pogojev za vložitev ustavne pritožbe je obstoj pritožnikovega pravnega interesa. Vsakdo, ki zahteva sodno varstvo svojih pravic in pravnih interesov, mora ves čas postopka izkazovati pravni interes. Pritožnik mora kot verjetno izkazati, da bi ugoditev njegovi ustavni pritožbi pomenila zanj določeno pravno korist, ki je brez tega ne bi mogel doseči, to je izboljšanje njegovega pravnega položaja.

Pogojna obsodba je bila po podatkih, ki jih je Ustavnemu sodišču poslalo Ministrstvo za pravosodje, izbrisana iz kazenske evidence dne 16. 12. 2004. Ustavno sodišče ugotavlja, da po zakonu pritožnik velja za neobsojenega, zato morebitna ugoditev ustavni pritožbi njegovega pravnega položaja ne bi mogla izboljšati. Ker torej pritožnik ne izkazuje pravnega interesa, je bilo treba njegovo ustavno pritožbo zavreči.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer